Lærervejledning 

	Forløbets titel
	Den gode overgang – ”hvis jeg stod, hvor du står nu, ville jeg gerne have vidst at…” (fra grundskole til gf1 til gf2 til det studieforberedende forløb (ST)) 

	Omfang
	Elevforberedelse – 3 moduler a´ 85 min. (ST-elever)   
Afvikling – 1-2 moduler a´ 85 min. (ST-elever + GF1-elever) 
Elevforberedelse – 3 moduler a´ 85 min. (GF1-elever (årgang 20201/2022)) 
Afvikling – 1-2 moduler a´ 85 min. (ST-elever (GF1 årgang 2021/2022) + GF1-elever (årgang 2022/2023)  

Tidsrammen ovenfor er berammet til det konkrete forløb, som jeg har prøvet af (januar 2022) /vil prøve af (august 2022), men selve rammen for projektet kan bruges i alle puljetimer, med andre elevgrupper og med selvvalgte emner i en tidsramme, som er tilpasset de muligheder, som er til stede. 

	De grundlæggende idéer
	Overordnet mål/hensigt: 
At lade ældre elever introducere yngre elever til uddannelsen og derigennem skabe sammenhold på tværs af klasserne på en sjov, motiverende, involverende, aktiverende og lærerig måde.

Delmål 1 – ST: 
At lade eleverne selv tilrettelægge undervisningen for GF1-elever – i grupper - ved at udvælge emner, som de finder vigtige. At udarbejde materialer (krav om inddragelse af 2,0 værktøj), at planlægge, udføre samt evaluere på undervisningen og fremadrettet at fungere som rollemodeller for GF1’erne (opførsel og inspiration til fremtidsplaner). 

Delmål 2 – ST: 
Der er fokus på samskabende læringsaktiviteter, hvor eleverne selv er styrende i processen. Samarbejde, selvstændighed, motivation og kreativitet er i højsædet. 
Delmål 1 – GF1:
At give eleverne mulighed for at lære af ældre elever, som er de sande eksperter på området, og at formulere relevante spørgsmål med fokus på overgangen mellem GF1, GF2 og ST. At møde undervisning, som er motiverende, sjov, konkurrencepræget og kreativ. At samarbejde mod et fælles mål og at arbejde i grupper. At udvise selvstændighed, disciplin og at tage imod instruktioner fra andre elever.   
Delmål 2 – GF1:
At lade sig inspirere af de ældre elever til selv at producere materialer til kommende GF1 ud fra devisen: ”Hvis jeg stod, hvor du står nu, vil jeg gerne have vidst at…” – se desuden delmål 2 – ST.

	Læringsmål
	Der er ingen specifikke målbeskrivelser og/eller fastsatte krav til indhold i puljetimerne: ”Der skal være tale om fag på gymnasialt niveau (A, B eller C) eller faglige aktiviteter, hvor eux-eleverne vurderes at have behov for en særlig indsats sammen med en lærer for at nå faglige mål i bestemte fag eller mere overordnede mål for uddannelsen, herunder specielt skriftlige kompetencer og almene studiekompetencer”.
På GF1 fokuserer vi hovedsageligt på almene studiekompetencer og overgangen mellem grundskolen og en erhvervsuddannelse. På GF2 lægger vi anderledes vægt på specifikke faglige kompetencer i primært de merkantile fag, og på ST koncentrerer vi os især om skriftlige kompetence samt studiekompetencer med henblik på videreuddannelse. 
At målene for faget ikke er nærmere beskrevet, giver gode rammer for at definere dette sammen med eleverne, hvilket øger motivationen og tilhørsforholdet til fagets indhold. Tilsvarende skal eleverne ikke have en faglig bedømmelse i faget. Eleverne bør imidlertid modtage en løbende, formativ evaluering af deres indsats med henblik på at motivere og at understøtte deres udvikling. Jeg afslutter typisk puljetimeforløbet på ST med at skrive en formel, personlig udtalelse til alle elever, som beskriver den enkelte elevs faglige og sociale egenskaber/udvikling, som de kan vedlægge deres praktikpladsansøgninger (jeg har en skabelon hertil). 

	Hvor i et undervisningsforløb?
	Det konkrete undervisningsforløb, som jeg har prøvet af, kan med fordel placeres i august/september (overgang fra grundskole til GF1 – GF2 - ST), men selv prøvede jeg det af i december, hvor ST-eleverne var halvvejs i deres forløb og GF1’erne ved enden af deres GF1-forløb.   
Forud – eleverne skal have oplæg til opgaven og have tid til at forberede sig (husk at placere puljetimer i skemaet med passende interval afhængig af, hvad der kan lade sig gøre).  
Under – ”workshop-modellen” er egnet, så de forskellige grupper i ST kan afvikle deres aktiviteter sideløbende. Jeg inddelte eleverne i 4 grupper. Det stiller krav om adgang til 4 lokaler i nærheden af hinanden. 
Efter – aktiviteten skal evalueres. Jeg evaluerede ved hjælp af et kort spørgeskema i Google forms og en efterfølgende mdt. evaluering i begge klasser i plenum (fokus på deres oplevelse af både forberedelsesfasen og afviklingen) og gruppevist (fokus på samarbejde og fordeling af arbejdsopgaver i den enkelte gruppe og afvikling).
På sigt er det hensigten, at aktiviteten leder til større kendskab eleverne imellem, samarbejde, gensidig inspiration og accept samt faglig stolthed (business-identitet).

	Arbejdsformer
	Gruppearbejde – kollaborativt.

	Underviserroller
	Underviser skal rammesætte aktiviteten og forholde sig til:  
Hvor (inde/ude – antal lokaler/udstyr til rådighed, indkøb af materialer om nødvendigt fx præmier)
Hvornår (tydelig tidsramme for afvikling fx 15 min. pr. gruppe) – husk at skemalægge tid til afprøvning, hvor begge klasser er skemalagt.
Hvem (overvej om eleverne selv skal lave grupperne, eller om underviseren gør det – ST/GF1) 
Hvordan (emnevalg (studieforberedende – inspirationsliste til mulige emner, men eleverne må også vælge noget andet) + inspirationsliste til 2,0 værktøjer, men eleverne må også vælge noget andet). 
Når eleverne er inddelt i grupper, og de har valgt emner, indtager underviseren en rolle som vejleder, og lader i høj grad eleverne selv styre både proces og indhold.

	Vejledning
	Vejledning foregik gruppevist og kontinuerligt i arbejdsprocessen – jeg opsøgte grupperne og var blot observerende og nysgerrig. Jeg stillede spørgsmål for at skabe grobund for refleksion, men ellers lod jeg eleverne selv styre både processen og indhold. 
Eleverne fik ikke lejlighed til at prøve deres aktiviteter af på hinanden, inden de skulle fremlægge disse for GF1-eleverne, men det vil jeg gøre næste gang, da det giver eleverne mulighed for at tilrette deres aktivitet på baggrund af feedback fra deres klassekammerater, og det træner samtidig eleverne i at give konstruktiv og handlingsrettet feedback. 


	Hvilke e-læringsværktøjer
	Eleverne anvendte Jeopardy (https://jeopardylabs.com/), Thinglink (thinglink.com), Woop (https://dds.dk/woop), rebusgenerator (https://www.alexanderbandfanklub.dk/rebus/rebus.html), egne videooptagelser, Kahoot (kahoot.it), Word.
Det var et krav til e-læringsværktøjerne, at det er intuitivt for brugeren, og at det ikke krævede, at man opretter en bruger og lign. for at afspille det.

	Særlige forhold
	 --

	Et par gode råd
	Lav en stram tidsstyring – og stil krav til ST-eleverne om, at de har fx 15 min. med hver gruppe, som de skal fylde ud og lav en tydelig plan for, hvor eleverne skal være hvornår under udførelsen af eksperimentet (workshops).
Tag højde for elevfravær (jeg prøvede det af i corona-gate med stort fravær) ved at lave tilpas store grupper og involver evt. uddannelsesleder på GF1 til at motivere projektet.
Begræns tiden til max. 2 moduler – eleverne bliver trætte, da dette stiller anderledes krav til dem om involvering, nye mennesker, som de skal forholde sig til og fysisk aktivitet. 

	Husk
	I god tid at skemalægge tid til både udvikling/forberedelse og afvikling med 1-2 klasser og at booke lokaler nok til x-antal workshops. 
Sørg for at klæde en ”hjælper” på, så I er to til at holde styr på to klasser. 








Tidsplan for afprøvning 1 
	Introduktion og forberedelse – ST-klassen

	18/11 2021 – 2 moduler á 85 min.
	Introduktion til projekt (laboratoriemus), præsentation af udbytte (oplæg for gf1) samt træning i at arbejde selvstændigt, problemløsende og kreativt med 2,0 værktøjer i grupper (afspejler en situation fra den ”virkelige” verden – god træning), præsentation af mulige emner og 2,0 værktøjer, gruppedannelse og brainstorm på emner. 

Motivation – uddannelsesleder hyrer klassen til at snakke om overgange fra grundskole til gf1 – fra gf1 til gf2 og fra gf2 til ST (1 hel dag) – belønning = en bowlingtur for klassen.

Baggrund for at vælge netop dette overordnede emne: GF1 har tre dage efter eksamen på GF1, inden de starter på GF2 – her er det oplagt at sætte fokus på overgange og studiekompetencer. 

	26/11 2021 – 2 moduler a´ 85 min. 
	Arbejde videre med præsentationer:
Optage video 
Udarbejde spørgsmål til Jeopardy 
Lægge Woop-rute 
Klippe og klistre. 

Lægge overordnet plan for dagen, hvor projektet skal prøves af. 

	13/12 2021 – 1 modul a´85 min. (vikar) 
	Lægge sidste hånd på læringsaktiviteter. 

Afprøve det. 

Indkøbe præmier.  



	Afprøvning 1 - ST + GF1 – til stede 1 underviser (og uddannelsesleder på GF1) 

	11/1 2022 
Kl. 8.10 – 8.40 
	Godmorgen og afkrydsning. 

Oplæg ved uddannelsesleder på GF1 om overgange fra grundskolen til GF1 til GF2 til ST.

Oplæg og spørgerunde ved elever fra ST om deres oplevelser med gf1, gf2 og ST samt gode råd og spørgsmål fra gf1’erne.  

	Kl. 8.40 – 9.20 (+ pause) 
	Workshop (alle grupper nåede at besøge 2 workshops).

	Kl. 9.50 – 10.30
	Workshop (alle gruppe nåede at besøge 2 workshops). 

	Kl. 10.30 – 11.15 + pause 
	Kahoot på klassen om ST. 
Øvelse i Word: ”Gæt en ST-underviser” ud fra 5 elevudsagn om hver underviser. 

	Kl. 11.45 – 12.15 
	Kort opsamling på klassen – gf1’ernes umiddelbare oplevelse af workshop-stationerne, oplæg ved underviser om at udvikle undervisningsforløb & 2,0 værktøjer samt motivation ved uddannelsesleder for gf1 (hvad vidste I om gf1, da I startede, og hvad vil I gerne selv have vidst, da I startede på gf1?). 

	Kl. 12.15 – 14.45 + pauser 
	GF1-eleverne udvikler – gruppevist – læringsaktiviteter til kommende GF1-elever med hjælp fra ST-eleverne, som indtager en vejledende rolle (igangsætter, vejleder og motiverer). 



Afprøvning 2
August 2022
Eleverne fra GF1 (årgang 2021/2022) som på dette tidspunkt er ST-elever (sommer/efterår 2022) skal have tid til at genbesøge deres foreløbige aktiviteter, og de skal afprøve disse på hinanden og tilrette disse på baggrund af feedback fra de øvrige elever. De skal udarbejde en Kahoot i stil med den, som er lavet til ST og gæt en underviser på GF2 på samme måde som ST. 

 
